Lazar Dokić
<s>Lazar Đ. Dokić (Beograd, 27. septembar 1845. – Opatija, 1/13. decembar 1893) je bio srpski lekar i političar, predsednik vlade 1893. godine.</s>

<s>Biografija 
Osnovnu školu i gimnaziju završio je u Beogradu.</s><s>Studirao je medicinu u Beču i Pragu.</s><s>Radio je kao okružni lekar u Užicu petnaest godina, a u ratu sa Turskom 1877/88. bio je vojni lekar šumadijskog korpusa.</s>

<s>Postavljen je za profesora anatomije, fiziologije i zoologije na Velikoj školi u Beogradu 1878. godine.</s><s>Postaje vaspitač osmogodišnjeg prestolonaslednika Aleksandra Obrenovića 1883. godine.</s>

<s>Član je Radikalne stranke i pripada njenom umerenijem krilu.</s><s>1888. postaje član Državnog saveta, a zatim i njegov predsednik.</s>

<s>Kada maloletni Aleksandar rešava pat poziciju između liberala i radikala posle izbora februara 1893. godine državnim udarom, Lazar Dokić postaje predsednik vlade 1. aprila.</s><s>Nastaje kratkotrajna idila između radikala i Aleksandra, a Dokić umire 1. decembra od gangrene pluća izazvane preteranim pušenjem.</s>

<s>Pisao je radove iz opšte biologije i zoologije i o životinjskim vrstama u Srbiji.</s>

<s>Njegovi sinovi su armijski general Đuro L. Dokić (Užice 21. decembar 1873 - Beograd, 17. jun 1946) i konjički brigadni general Ivan L. Dokić (Beograd, 5. mart 1882 - Teslić, 8. avgust 1938).</s>

<s>Vidi još 
 Prva vlada Lazara Dokića
 Druga vlada Lazara Dokića</s>

<s>Literatura</s>

<s>Spoljašnje veze 
 Biografija na sajtu SANU</s>

<s>Srpski lekari
Srpski političari
Predsednici Vlade Kraljevine Srbije
Članovi Srpskog učenog društva
Počasni članovi SANU
Biografije, Beograd</s>

